
În mediul de securitate contemporan, există două abordări principale asupra 
modalităţii de asigurare a securităţii internaţionale şi anume: fie utilizând „soft power”, 
fie „hard power”. Tendinţa susţinută, cel puţin la nivel declarativ, de decidenţii politico- 
militari din majoritatea actorilor statali internaţionali este că, din cauza efectelor 
generate de criza economică şi financiară din ultimii ani, s-a luat în considerare, în 
privinţa fondurilor alocate ministerelor apărării, o reducere semnificativă. Însă această 
reducere a fondurilor pentru apărare, au realizat-o concomitent cu promovarea unor 


a 


măsuri specifice „soft power” în care se încadrează atât diplomaţia apărării cât şi 


diplomaţia publică. 


O autoritate în domeniul „soft power” este 
considerat a fi Joseph Nye, profesor la 
Universitatea Harvard, care a definit „soft 
power” ca fiind „abilitatea de a obţine ceea ce 
vrei prin atracţie mai degrabă decât prin 
constrângere sau cumpărare”, identificând 
totodată trei surse pentru „soft power” şi anu- 
me: cultura, valorile politice şi legitimitatea 
politicii externe a tării. Fiecare dintre cele trei 
surse are o anumită complexitate, astfel: 

Cultura poate fi asigurată de sistemul de 
educaţie al unei ţări, de cercetarea ştiinţifică, 
de progresul tehnologic, de nivelul de 
automatizare al capacităţilor de producţie, de 
rapiditatea fluxului informaţional, de accesul 
elevilor şi cursantilor la materiale ştiinţifice şi 
biblioteci clasice sau virtuale şi dezvoltarea 
sistemului comunicaţional; 

Valorile politice (cum ar fi: respectarea 
valorilor democratice, alternanţa la putere, or- 


ganizarea de alegeri libere şi corecte, liber- 
tatea de exprimare, respectarea statului de 
drept, transparenţa în elaborarea legilor de 
către puterea legislativă, independenţa justi- 
tiei, principiul separării puterilor în stat) pot fi 
apreciate şi chiar împrumutate de la alte ţări 
mai dezvoltate în acest domeniu şi mai 
mature din punct de vedere politic; 

Legitimitatea politicii externe a ţării se 
referă la faptul că dacă o politică externă a 
unei ţări se fundamentează pe normele gene- 
ral acceptate de drept internaţional şi res- 
pectă rezoluţiile şi autoritatea Organizaţiei 
Naţiunilor Unite, va fi mult mai convingătoare 
pentru celelalte ţări. 

Instrumentul prin care poate fi exprimată 
politica externă a unui stat este diplomaţia 
care, prin faptul că exclude utilizarea forţei 
prin definiţie, are toate motivele să fie consi- 
derată ca fiind unul dintre cele mai relevante 


instrumente pentru punerea în aplicare a „soft 
power”. 

Cea mai importantă legătură dintre diplo- 
maţia apărării şi diplomaţia publică este 
realizată prin faptul că amândouă promo- 
vează realizarea stării de securitate la nivel 
internaţional utilizând „soft power”. 

Abordarea şi interpretarea pe care o au 
Statele Unite ale Americii despre diplomaţia 
publică scoate în evidenţă atât utilitatea, cât 
şi maxima importanţă pe care o are aceasta 
în mediul de securitate contemporan. Res- 
ponsabilitatea asupra realizării diplomaţiei 
publice a SUA este încredinţată Subsecre- 
tarului pentru diplomaţia publică şi afaceri 
publice care funcţionează în cadrul Departa- 
mentului de Stat al SUA. In interpretarea 
americană, diplomaţia publică are „misiunea 
de a sprijini realizarea scopurilor şi a obiec- 
tivelor de politică externă ale SUA, de a pro- 
mova interesele naţionale, de a spori secu- 
ritatea naţională prin informarea şi influ- 
enţarea publicurilor externe şi de a extinde şi 
consolida relaţiile dintre cetăţenii şi Guvernul 
Statelor Unite ale Americii cu cetăţenii din 
restul lumii”. Prin intermediul acestei definiţii, 
devine şi mai clară relaţia dintre diplomaţia 
apărării şi diplomaţia publică, în sensul că 
amândouă urmăresc realizarea aceloraşi 
finalităţi cum sunt: 

- îndeplinirea obiectivelor 
externă a statelor şi 

- sporirea securităţii naţionale. 

Modalitatea în care cele două deziderate 
principale sunt puse în operă diferă în funcţie 
de instrumentele folosite de fiecare tip de 
diplomaţie, dar nu foarte mult deoarece se 
pot constata similitudini şi la unele din aceste 
instrumente. Una dintre similitudini este 
aceea că prin intermediul diplomaţiei publice 
statele oferă burse şcolare sau primesc 
studenţi străini să studieze în instituţiile lor de 
învăţământ. Acelaşi lucru îl urmăreşte şi 
diplomaţia apărării atunci când facilitează 
schimbul de cursanţi între state pentru a 
studia sau pentru a se instrui în instituţiile lor 
militare de învăţământ. 

O modalitate simplă de a înţelege cum 
este operaţionalizată diplomaţia publică poate 
fi asigurată de explicarea atribuţiilor Subse- 

cretarului pentru diplomaţia publică şi afaceri 
publice care sunt următoarele: „comunicarea 
cu publicul internaţional, programe culturale, 
subvenții (grant-uri) academice, schimburi 
educaţionale (de cercetători şi studenţi — 
n.n.), programe de vizitatori internaţionali, 
depunerea unor eforturi pentru a se confrunta 
cu ideologiile care sprijină terorismul, (...) 
participarea la dezvoltarea politicii externe” 

La fel ca şi diplomaţia publică, şi diplo- 
maţia apărării, ca domeniu cu profunde 
atribuţii în dezvoltarea încrederii dintre state 
apelează, şi ea, la comunicare realizând 
acest lucru prin intermediul decidenţilor 
politico-militari, prin militarii cu rang înalt (care 
îşi reprezintă statele la cele mai înalte foruri 
de decizie ale alianțelor politico-militare), dar 
şi prin intermediul ataşaţilor apărării, militari, 
aero- şi navali (care au un rol important în 
comunicarea cât mai eficientă, clară şi pre- 
cisă cu oficialităţile din statul în care sunt 
acreditaţi, cât şi cu diferitele instituţii de 
învăţământ superior când sunt solicitaţi să 
participe la unele conferinţe de comunicări 
ştiinţifice), explicând cât mai clar obiectivele 
politicii externe şi ale politicii de apărare ale 
statelor pe care le reprezintă, motivând public 
anumite măsuri luate de propriile guverne în 
domeniul securităţii şi apărării, clarificând 
anumite neînţelegeri care pot genera inter- 
pretări greşite ale unor acţiuni militare, 
provocând tensiuni internaţionale. 

Programele culturale iniţiate ca urmare a 
unor demersuri ale diplomaţiei apărării pot fi 
considerate sesiunile de comunicări ştiinţifice 
organizate la Universitățile naţionale de apă- 
rare ale statelor prietene sau partenere, 
diferite activităţi de comemorare a unor eve- 
nimente istorice sau personalităţi civile sau 
militare a căror activitate a fost şi este apre- 
ciată la nivel naţional şi internaţional, activităţi 
artistice realizate prin participarea la festi- 
valuri internaţionale a fanfarelor şi corurilor 
militare din mai multe ţări, diferite întâlniri for- 
male sau informale dintre cercetătorii ştiinţifici 
din cadrul mai multor Centre de Studii 
Strategice şi de Securitate sau de la Colegii 
Naţionale de Apărare. 

În ceea ce priveşte o serie de preocupări 
ale unor state care depun eforturi în cadrul 

diplomaţiei publice de a se „confrunta cu 
ideologiile care sprijină terorismul”, se poate 
admite că şi în cadrul diplomaţiei apărării 
există o preocupare evidentă, mai ales între 
statele care împărtăşesc aceleaşi valori 
democratice, pentru lichidarea sau măcar 
diminuarea fenomenului terorist şi pentru 
perfecţionarea  ducerii operațiunilor de 
contrainsurgenţă. 

O definiţie foarte complexă şi clară despre 
diplomaţia publică este că aceasta constituie 
„un mijloc transparent prin care o ţară suve- 
rană comunică cu publicul din alte ţări pentru 
a informa şi a influenţa acest public cu scopul 
de a-şi promova interesele naţionale şi de a 
susține obiectivele sale de politică externă” 

În contextul în care diplomaţia publică se 
referă la acţiuni directe sau indirecte desfă- 
şurate de guvernul unui stat prin care să îşi 
creeze o imagine pozitivă în rândul populaţiei 
din alt stat, se poate prezenta următorul 
exemplu: intervenţia forţelor navale sau te- 
restre dintr-un stat pentru a asigura ajutor 
umanitar populaţiei din alt stat unde a avut 
loc un dezastru natural. Prin faptul că 
populaţia afectată de respectiva calamitate va 
primi apă, alimente, provizii, medicamente şi 
asistenţă medicală, va beneficia de operaţiuni 
de căutare şi salvare pentru cei aflaţi între 
dărâmături sau consideraţi dispăruţi, va căpă- 
ta respect şi admiraţie atât faţă de forţele 
armate care au ajutat-o, cât şi faţă de statul 
care a trimis acele forţe armate. În acest fel, 
intervenţia umanitară a facilitat îndeplinirea 
atât a obiectivelor diplomaţiei publice prin 
intermediul forţelor armate (adică de a creşte 
simpatia populaţiei din acel stat faţă de 
respectivele forţe armate şi implicit faţă de 
statul care le-a trimis), cât şi a obiectivelor 
diplomaţiei apărării care erau fie de a ajuta un 
partener, fie de a câştiga un viitor partener 
sau un sprijin în respectiva zonă geografică, 
deschizând drumul unei colaborări viitoare 
aprofundate în domeniul apărării. 

Tot în aria de responsabilitate a diploma- 
tiei publice, se poate considera activitatea de 
„formare lingvistică”. Această activitate este 
susţinută de un stat care urmăreşte ca un 
anumit segment de cetăţeni din alt stat să îi 
înveţe limba. Motivele pentru promovarea 
acestei activităţi pot fi foarte diverse începând 
de la dorinţa de a facilita procesul comunicări 


dintre un stat şi cetăţenii din alt stat, până la 
atragerea cetăţenilor cu studii superioare 
dintr-un stat pentru a fi folosite ca şi forţă de 
muncă în alt stat (de exemplu doctori, ingi- 
neri, profesori, cercetători, programatori). 

Există şi în cadrul diplomaţiei apărării acti- 
vităţi prin care unele ţări sprijină formarea de 
centre de învăţare a limbilor străine pe teri- 
toriul altor state sau chiar înfiinţează pe terito- 
riul lor astfel de centre pentru cetăţenii din 
statele prietene sau partenere. Un astfel de 
centru este considerat Defence Language 
Institute English Language Center - DLIELC 
care are misiunea de a „sprijini politicile şi 
obiectivele Guvernului SUA şi ale Departa- 
mentului Apărării al SUA”. În cadrul DLIELC, 
studiază limba engleză în medie aproximativ 
1 100 de cursanţi din 90 de ţări în fiecare zi, 
iar în sălile de clasă din întreaga lume, se 
estimează că încă 25 000 de cursanţi învaţă 
limba engleză de pe manualele elaborate la 
DLIELC&. 

Inclusiv la nivelul NATO s-a constatat 
necesitatea existenţei unei structuri specia- 
lizate pe diplomaţie publică numită NATO 
Public Diplomacy Division considerată ca 
fiind interfaţa dintre diferitele structuri ale 
NATO şi opinia publică internaţională. Prin 
intermediul acestei structuri, NATO infor- 
mează atât mass-media, cât şi opinia publică 
despre valorile pe care le are la bază, despre 
politicile şi activităţile pe care le promovează 
şi totodată urmăreşte creşterea implicării 
publicului larg dar şi a formatorilor de opinie 
de la nivel naţional şi internaţional în dezba- 
terile legate de pace, de securitate şi de 
apărare prin organizarea unor conferinţe, 
seminarii, vizite de informare?. Structurile 
NATO Public Diplomacy Division sunt urmă- 
toarele: NATO Multimedia Library, Co- 
sponsorship grants, NATO Information and 
Documentation Centre, Kyiv, Ukraine, NATO 
Information Office in Moscow, Russia şi 
NATO Contact Point Embassies in partner 
countries'0. Prin faptul că NATO a introdus în 
schema sa de organizare această structură 
este întărită ideea potrivit căreia este o relaţie 
strânsă între diplomaţia apărării şi diplomaţia 
publică. 


| Joseph S. Nye Jr., Soft Power: the means to success in world 
politics. New York: Public Affairs (Perseus Group), 2004, p. X. 

? Interviul intitulat „Harvard Professor Joseph Nye on Hard 
and Soft Power” realizat de Gabor Steingart şi Gregor Peter 

electronică a ziarului „Spiegel Online”, http://www.spiegel.de/ 
international/world/harvard-professor-joseph-nye-on-hard-and- 
soft-power-it-is-pointless-to-talk-to-al-qaida-a-643189.html, 
accesat la 28 noiembrie 2013. 

3 Under Secretary for Public Diplomacy and Public Affairs, Sit- 
ul oficial al Departamentului de Stat al SUA 
http://www.state.govh/, accesat la 28 noiembrie 2013. 

* Under Secretary for Public Diplomacy and Public Affairs, Sit- 
ul oficial al Departamentului de Stat al SUA 
http//Axrww.state.gov/r/, accesat la 28 noiembrie 2013. 

5 Articolul „What is public diplomacy?” de pe sit-ul oficial al 
centrului de cercetare pentru diplomaţie publică „USC Center 

http://uscpublicdiplomacy.org/index.php/about/what_is_pd/, 
accesat la 12 decembrie 2013. 

6 Ibidem. 

7 Welcome to DLIELC, Sit-ul oficial al 
http://www .dlielc.edu/Welcome_dli 1.html, 
decembrie 2013. 

8 Student Handbook, Defense Language Institute English 
Language Center Lackland Air Force Base, Texas, January 
2010, p. 2,  http://wwwidlielc.edu/Student _ Handbook.pdf, 
accesat la 12 decembrie 2013. 

°? NATO Public Diplomacy Division 's Co-Sponsorship Grants, 
http://www.nato.int/cps/en/natolive/63610.htm, accesat la 12 
decembrie 2013. 

10 NATO Organisation, Civilian structure, http://www.nato.int/ 
cps/en/natolive/structure.htm, 17 decembrie 2013. 


DLIELC, 
accesat la 12 


CONCLUZII: 


e Diplomaţia publică are o legătură specială cu instrumentul militar al 
unui stat şi astfel implicit cu diplomaţia apărării. Prin intermediul 
armatei, un stat se poate angaja într-o gamă de misiuni neagresive şi 
necombatante care pot creşte atât prestigiul statului respectiv la 
nivel international, cât şi credibilitatea în domeniul securității. 

Prin participarea cu forţe la misiuni de ajutor umanitar, operaţiunile în 
sprijinul sau în menţinerea păcii, statele pot câştiga simpatia 
comunităţii internationale, pot încheia un dialog mai eficient şi mai 
constructiv în domeniul securităţii cu alte state, pot fi acceptate mai 
uşor în alianţe, pot încheia mai multe parteneriate şi se pot construi 


relaţii interstatale bazate pe o înţelegere reciprocă şi pe o comunicare 
eficientă. 

